24 



vitriolato, partim denique martiali vitriolo, licetexiguo, componebantur . Id- 

 circo nulli dubium, ligamentum istud nonnisi glutine animali, terra calcarea, et 

 exigua ferri copia , aeri acido mephitico , ac inflammabili oleoso consociata , esse 

 eonflatum . 



Ad ligamenta composita quod adtinet, super illud, quo Venus Chione exor- 

 natur, potiora pericula instituimus. Dicemus ergo thecam ipsius coriaceam a vi 

 quantumvis ingenti acidi cujuslibet omnino intemeratam emersisse; ac nonnisi 

 vapore vehementi percitam per undecim ferme horas, in glutinis speciem, copia 

 exigua olei maxime odori, atque volatilis infectam, ftiisse resolutam. Substantia 

 vero elastica, scissilis, ac ferme margaritacea , in ejus sinu involuta, acidis com- 

 missa eflervescit; institutaque analysi terram calcaream exhibet ferro consocia- 

 tam:at vapore Papiniano percita , oleum concretum evolvit, in spiritu vini pror- 

 sus solubile, resinamque plane referens: ex quo insignem elateris facultatem li- 

 gamento ipsi conciliari existimamus. 



Calcarea Ostracodermatum indoles , atque incredibilis testarum copia in uni- 

 verso terrarum orbe, sive in montium jugis, sive in planitie undique obvia, ac 

 interdum per ducentas fere leucas in strata amplissima continuo expansa , claris- 

 simum Buffbnium in eam induxere opinionem, ut crederet marmora, margas, la- 

 pidesque calcareos omnigenos, ex hujusmodi Ostracodermatum exuviis, Naturae 

 viribus tempore labescente decompositis, revera esse tribuendos. Ad hoc cumu- 

 late illustrandum valida ipse profert argumenta; e quorum numero satis fortasse 

 erit illud seligere, in quo enarratur peculiarem in Thuringia locum esse, ubi 

 tam ingens inest testarum cumulus , omni penitus extranea materia expers , ut 

 novem leucas quadratas in ambitu aequet ; initoque calculo, quae pars tantum 

 supputationi subjici potest, iSomille millia etultra hexapedarum cubicarum con- 

 tinere videatur. Qui quidem locus quum sex et triginta circiter leucis distet a 

 mari; et inter Ostracodermata Mediterranei maris indigena plura insint, quae ex- 

 teras dissitasque regiones inhabitant; tum clarissimi Buffbnii sententia verisimilis 

 redditur,tum plane ostenditur Terram universam, sub aquis aliquando fuisse de- 

 mersam; marisque productiones omnigenas in teterrima fortasse humani generis 

 calamitate, ab ejus sinu veluti avulsas, hac illac inordinate fuisse disjectas. 



Praeclarissimi Buffonii hac super re argumentis, a sedula Naturae indagine 

 petitis, nos quoque praeclarum testimonium damus , quippe recensitos Ostra- 

 codermatum, marinarumque productionum cumulos, in Angliae, Galliae, Hel- 

 vetiae, Alpium, Appenninorumque montium sinu, in pluribus item Hollandiae, 

 Italiaeque regionibus, passim, ut ita dicam, invenimus, earumque specnmna 

 amplissjma in Museo nostro adservamus . 



